Im Wingert steht e Pälzer Fraa  Se schneidt die Rewe, bindt se aa,  Ihrn Hossesack is vun de Scher,  Die Stiffel sin vum Grund ganz schwer.  De Wind blost frisch ehr um die Ohre   Grad ewe hot se richtich gfrore,  Jetz leicht e blassie, weißie Sunn:  s geht nauszus jetzt, mer ahnt es schun.  Jetz reckelt se sich in de Spur  Guckt niwwer uff die Kercheuhr,  Denkt: Dass ich net die  Zeit vergess . . .  Dort geht se morche in die Mess  Wie alle Sunndaach, geht uffs Knie  Un setzt sich ganz aadächtisch hie.  Se wird gegrießt vun alle Leit.  Mer kennt sich jo seit Ewichkeit!